text: Sygehussamarbejdet over grænsen skal øges
  28 februar 2012 kl. 08.59
  Region Syddanmark vil samarbejde endnu mere med tyskerne om sundhed.
  Samarbejdet med tyskerne skal øges. Det er region Syddanmarks plan.
  - Syddanske kræftpatienter bliver behandlet i Flensborg, og den tyske lægehelikopter hjælper syddanske patienter hurtigt til sygehuset. Vi samarbejder allerede godt med tyskerne om sundhed på en række felter, men i regionsrådet vil vi gerne udbygge samarbejdet, siger Poul-Erik Svendsen (S), der er formand for Region Syddanmarks sundhedsudvalg, til Flensborg Avis.
  